Nowe Poršicy
Nowe Poršicy (serbsce prjedy tež Přeměnki,[2] němsce Neupurschwitz) su hornjołužiska wjeska w sakskim wokrjesu Budyšin, kotraž słuša wot lěta 1994 ke Kubšicam. Dotal běchu ze starodawna wjesny dźěl Poršičanskeje gmejny. Maja 55 wobydlerjow.[3]
Sydlišćo leži při Wósporskej dróze při južnej kromje Budyskeho lětanišća, kiž bu 1910 załožene jako wojerske zwučowanišćo. Nasta hakle po 1802 jako wutwar Poršic při šoseji Budyšin–Wóspork a wobsteješe prěnjotnje z korčmy, kowarnje a pjeć burskich chěžow. W běhu bitwy pola Budyšina w meji 1813 přenocowaše Napoléon Bonaparte ze swojej wosobinskej gardu w bliskosći Nowych Poršic.
Žórło[wobdźěłać | žórłowy tekst wobdźěłać]
- ↑ staw: 31. decembra 2016; Podaća gmejnskeho zarjada Kubšicy
- ↑ Jan Meschgang: Die Ortsnamen der Oberlausitz. LND, Budyšin 1973, str. 138.
- ↑ 31. decembra 2016; Podaća gmejnskeho zarjada Kubšicy
szl_Latn szl_Latn szl_Latn pol_Latn slk_Latn deu_Latn slk_Latn